పైళ్ల శేఖర్ రెడ్డి

పైళ్ల శేఖర్ రెడ్డి, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి నుండి భువనగిరి అసెంబ్లీ నియోజకవర్గం శాసనసభ్యుడిగా ప్రాతినిధ్యం వహిస్తున్నాడు. 2014, 2018 అసెంబ్లీ ఎన్నికలల్లో భువనగిరి అసెంబ్లీ నియోజకవర్గం ఎన్నియ్యాడు. పార్టీ పొలిట్ బ్యూరో సభ్యుడు.

జననం - విద్యాభ్యాసం 
పైళ్ల శేఖర్ రెడ్డి 1968, జనవరి 1న రాంరెడ్డి - అనంతమ్మ దంపతులకు తెలంగాణ రాష్ట్రం, యాదాద్రి - భువనగిరి జిల్లా, ఆత్మకూరు మండలంలోని కదిరేణి గూడెంలో జన్మించాడు. వ్యవసాయ కుటుంబానికి చెందిన శేఖర్ రెడ్డి ఉస్మానియా విశ్వవిద్యాలయం పరిధిలోని ఖమ్మంలో ఉన్న ఎస్.ఈ.ఎస్. మూర్తి పాలిటెక్నిక్ కళాశాలలో సివిల్ ఇంజనీరింగ్ లో డిప్లొమా పూర్తిచేశాడు.

వ్యక్తిగత జీవితం 
శేఖర్ రెడ్డికి వనితతో వివాహం జరిగింది. వారికి ఇద్దరు కుమారులు ఉన్నారు.

వృత్తి 
రాజకీయాలలోకి ప్రవేశించక ముందు హైదరాబాద్, బెంగుళూర్ లలో ఒక స్థిరాస్తి రంగం (రియల్ ఎస్టేట్) లో ఉన్నాడు. సివిల్ ఇంజనీర్‌గా పనిచేశాడు.

రాజకీయ ప్రస్థానం 
2014 అసెంబ్లీ ఎన్నికలలో తెలంగాణ రాష్ట్ర సమితి పార్టీ తరపున భువనగిరి అసెంబ్లీ నియోజకవర్గం నుండి పోటీచేసి యువ తెలంగాణ పార్టీ అభ్యర్థి జిట్టా బాలకృష్ణారెడ్డిపై ఎన్నియ్యాడు. పైళ్ల శేఖర్ రెడ్డి 54,686 ఓట్లు రాగా, జిట్టా బాలకృష్ణారెడ్డి 15,416 ఓట్లు వచ్చాయి. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీ చేసి గెలుపొందాడు.

ఇతర వివరాలు 
ఫ్లోరైడ్ కాలుష్యంతో బాధపడుతున్న నల్గొండ జిల్లా వాసులకు శుభ్రమైన త్రాగు నీటిని అందించాడు.

మూలాలు 

తెలంగాణ రాష్ట్ర సమితి రాజకీయ నాయకులు
తెలంగాణ రాజకీయ నాయకులు
రాజకీయ నాయకులు
జీవిస్తున్న ప్రజలు
యాదాద్రి భువనగిరి జిల్లా రాజకీయ నాయకులు
1968 జననాలు
యాదాద్రి భువనగిరి జిల్లా వ్యక్తులు
తెలంగాణ శాసన సభ్యులు (2014)
తెలంగాణ శాసన సభ్యులు (2018)